section_heading: Životopis
paragraph_text: Tomislav Pinter rođen je u Zagrebu 1926., gdje se nakon završetka srednje škole upisuje na Akademiju likovnih umjetnosti 1946. godine. Na Akademiji studira slikarstvo, no ubrzo odustaje od studija i u cijelosti se posvećuje kinematografiji. Počinje raditi u Jadran filmu 1945. godine, gdje prvo pomaže iskusnijim filmašima, a od 1948. godine počinje raditi samostalno. Najprije snima kratke dokumentarne filmove u ranim 1950.-ih, a njegov prvi dugometražni film bio je Kota 905 iz 1960. godine.